cyanic-selkie/wikianc huggingface dataset:
நைட்ரசன்
வாயு
நைட்ரசன் நச்சுத்தன்மையற்ற வாயுவாக இருந்தாலும், மூடிய அறைக்குள் வெளியிடப்பட்டால் அது ஆக்சிசனை இடப்பெயர்ச்சி செய்யக்கூடும், எனவே மூச்சுத் திணறல் அபாயத்தை அளிக்கிறது. சில எச்சரிக்கை அறிகுறிகளுடன் இத்திணறல் நடக்கும், 1981 இல் நிகழ்த்தப்பட்ட முதலாவது விண்வெளித்திட்டத்தில் இரண்டு தொழில்நுட்ப வல்லுநர்கள நைட்ரசன் வாயுவால் ஏற்பட்ட மூச்சுத்திணறலால் இறந்தனர் என்பது இதற்கான உதாரணமாகும். நைட்ரசன் வாயுவை உட்சுவாசிக்க நேர்ந்தால் அது மயக்கமருந்தாகவும் செயல்பட வல்லது ஆகும். இரத்தம் மற்றும் உடலில் உள்ள கொழுப்புகளில் நைட்ரசன் வாயு கரைகிறது. விரைவான அழுத்தக் குறைவு (சில நேரங்களில் விண்வெளி வீரர்கள் மிக உயரத்திற்கு செல்லும் போது அழுத்தக் குறைவு) சாத்தியமான அபாயகரமான நிலைக்கு வழிவகுக்கலாம், இரத்த ஓட்டத்தில் நைட்ரசன் குமிழிகள் உருவாகும்போது, நரம்புகள், மூட்டுகள் மற்றும் பிற முக்கிய பகுதிகள் பாதிக்கப்படுகின்றன.
திரவநிலை நைட்ரசன்
ஒரு தாழ்வெப்பநிலை திரவமாக, திரவ நைட்ரசன் அபாயகரமான சேர்மமாகக் கருதப்படுகிறது. திரவ நைட்ரசனை உட்கொள்வது கடுமையான உள் சேதத்தை ஏற்படுத்துகிறது. உதாரணமாக, 2012 இல், இங்கிலாந்தில் உள்ள ஒரு இளம் பெண் திரவ நைட்ரசனைக் கொண்ட ஒரு பானத்தைக் குடிக்க நேர்ந்ததால் அவருடைய வயிற்றை அகற்ற வேண்டியிருந்தது.
திரவத்திலிருந்து வாயுவாக மாறும் நைட்ரசன் விரிவு விகிதம் 20 பாகை செல்சியசு வெப்பநிலையில் 1:694 ஆகும். இவ்விகித வேகத்தில் மூடிய வெளியில் நைட்ரசன் நீர்மம், வாயுவாக மாறும்போது பேரளவு ஆற்றல் வெளிப்படுகிறது. இப்பேராற்றலால் ஏற்பட்ட இன்னல்கள் தொடர்பான ஆதாரங்கள் உள்ளன
திரவ நைட்ரசன் விரைவாக வாயு நைட்ரசனாக ஆவியாகிவிடுகிறது என்பதால் வாயு நிலை நைட்ரசனுக்கு கூறப்பட்ட முன்னெச்சரிக்கை நடவடிக்கைகள் யாவும் இதற்கும் பொருந்தும்.
திரவ நைட்ரசனைக் கொண்டுள்ள கொள்கலன்கள் காற்றிலிருந்து ஆக்சிசனை ஒடுக்க முடியும். இத்தகைய கொள்கலன்களில் நைட்ரசன் ஆவியாகிவிடுவதால் ஆக்சிசன் அளவு அதிகரிக்கிறது. இதனால் கரிமப் பொருட்களில் தீவிர வன்முறைகள் நிகழ்கின்றன.
புற இனைப்புகள்
பகுப்பு:தனிமங்கள் பகுப்பு:குறை மாழைகள்  பகுப்பு:தொழிற்சாலை வாயுக்கள் பகுப்பு:ஈரணு அலோகங்கள்
செபேர்கன்
செபேர்கன், செபிர்கன், சிபர்கன் அல்லது சபேர்கன் (Sheberghān or Shaburghān,Shebirghan and Shibarghan, பஷ்தூ மொழி, ) என்பது வட ஆப்கானித்தானில் உள்ள ஜோவ்ஸ்ஜான் மாகாணத்தின் தலைநகரம் ஆகும்.
மேற்கோள்கள்
பகுப்பு:ஆப்கானித்தான் நகரங்கள்
மண்ட்லா
மாண்ட்லா (Mandla, இந்தி: मंडला) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இந்நகரம் மாண்ட்லா மாவட்டத்தின் தலைநகர் ஆகும். இது ஒரு நகராட்சி ஆகும். இந்நகரானது நர்மதை ஆற்றின் கிளையின் அருகே அமைந்துள்ளது. மூன்று மக்கமும் ஆறால் சூழப்பட்ட நகராகும். மாண்ட்லாவிலிருந்து ராம்நகர் வரையான 15 மைல்கள் பாறைகளினூடே நர்மதை நதி செல்கிறது. இவ்விடத்தில் நர்மதைநதி வணங்கப்படுகிறது. இங்கு அழகிய படித்துறைகள் அமைந்துள்ன. இந்நகரானது கடல் மட்டத்திலிருந்து 445 மீட்டர்கள் உயரத்தில் அமைந்துள்ளது.
மக்கட்தொகை
2001 ஆம் ஆண்டின் மக்க்ட்தொகைக் கணக்கெடுப்பின்படி இந்நகரின் மொத்த மக்கட்தொகை 45,907 ஆகும். இதில் ஆண்கள் 51%, பெண்கள் 49% ஆகும். மொத்த மக்கட்தொகையில் 12% பேர் ஆறு வயதிற்குட்பட்ட குழந்தைகள் ஆவர். இந்நகரின் கல்வியறிவு 72% ஆகும். மக்கட்தொகையில் 90% இந்துகளும், 4% கிறிஸ்தவர்களும், 5% முஸ்லீம்களும் மற்றும் 1% சமணம் மற்றும் பெளவுத்த மதத்தைச் சார்தவர்கள்.
மேற்கோள்கள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பாண்டிருப்பு
பாண்டிருப்பு (Pandiruppu) இலங்கையின் கிழக்கு மாகாணத்தின் அம்பாறை மாவட்டத்திலுள்ள கல்முனை வடக்கு பிரதேச செயலாளர் பிரிவுக்குட்பட்ட ஒரு கரையோர  கிராமமாகும். இது வடக்கே மருதமுனையையும், கிழக்கே இந்துப் பெருங்கடலையும் தெற்கே கல்முனை நகரத்தையும் எல்லையாகக் கொண்டது. தமிழ்க் கிராமமான இங்கு உள்ள அநேக மக்கள் இந்து சமயத்தைப் பின்பற்றுகின்றனர். அத்துடன் குறிப்பிட்ட அளவு கிறித்தவர்களும் உள்ளனர்.
மீன்பிடி, வேளாண்மை, நகைக் கைத்தொழில் போன்ற பல்வேறு தொழில்களை இங்குள்ள மக்கள் செய்து வருகின்றனர். 2004 சுனாமி தாக்குதலில் மிகவும் பாதிப்புக்குள்ளான கிழக்கு மாகாண கிராமங்களில் இதுவும் ஒன்று.
இங்குள்ள பாண்டிருப்பு திரௌபதை அம்மன் கோயில் மிகவும் புகழ் பெற்றது.
பாண்டிருப்பில் பிறந்தவர்கள்
பகுப்பு:அம்பாறை மாவட்டத்தில் உள்ள ஊர்களும், நகரங்களும்
இலங்கை இறையியல் கல்லூரி
இலங்கை இறையியல் கல்லூரி (Theological College of Lanka, TCL) 1963 ஆம் ஆண்டு ஆங்கிலிக்க ஒன்றியம், மெதடிசம், திருமுழுக்குத் திருச்சபை, பொது ஆட்சிமுறைத் திருச்சபை ஆகியவற்றின் இணைந்த அமைப்பினால் உருவாக்கப்பட்டது. இது புதிய குருக்களை இலங்கைச் சூழ்நிலைக்கு ஏற்ப, அவர்களின் சொந்த மொழிகளான சிங்களம், தமிழ் என்பவற்றில் கற்பித்தலை மேற்கொள்கிறது. பிரித்தானிய மெதடிச நற்செய்தியாளர் அருட்திரு. பசில் ஜக்சன் ஆரம்ப கல்லூரி முதல்வராக 1936 இல் பணியாற்றினார்.
கூகிள் குரோம் இயக்குதளம்
குரோம் இயக்குதளம்  (Chrome OS) என்பது வலைச் செயலிகளுடன் முழுமையாக செயல்படுமாறு கூகிள் நிறுவனத்தால் வடிவமைக்கப்பட்ட லினக்சு சார் இயக்குதளம் ஆகும். இத்தகைய மென்பொருளை கூகிள் நிறுவனம் சூலை 7, 2009 அன்று அறிவித்தது. நவம்பர் 2009இல் குரோம் இயக்குதளம் என ஒரு திறந்த மூலநிரல் திட்டமாக வெளியிட்டது.
வெளி இணைப்புகள்
பகுப்பு:இயக்கு தளங்கள் பகுப்பு:கூகுள்
சி. சிரிவர்தன
'''சி. சிரிவர்தன' (C. Siriwardene'') இலங்கை கண்டிப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை கண்டி விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
ரெனி குசூர்
ரெனி குசூர் (Renee Kujur) ஒரு இந்திய விளம்பர வடிவழகி ஆவார். சர்வதேச ரிதம் அண்ட் புளூசு பாடகி ரியானாவுக்கு ஒப்பானவர் என்று அறியப்படுகிறார். ரிகானா 2.0 அல்லது இந்தியாவின் சொந்த ரிகானா என்றும் அழைக்கப்படுகிறார்.
தனிப்பட்ட வாழ்க்கை
ரெனி குசூர் 1985 ஆம் ஆண்டு இந்தியாவின் சத்தீஸ்கர் மாநிலத்தின் சச்பூர் மாவட்டத்தில் உள்ள பாகிச்சா தெக்சில் என்ற கிராமத்தில் ஆதிவாசி ( பழங்குடியினர் ) குடும்பத்தில் பிறந்தார். இவரது தோல், தொனி மற்றும் அம்சங்களுக்காக அவர் தப்பெண்ணத்தையும் விமர்சனத்தையும் எதிர்கொண்டார். இவருக்கு 3 வயதாக இருந்தபோது, அவளது பள்ளியில் நடந்த ஆடம்பரமான ஆடை போட்டியில் தேவதையாக கலந்து கொண்டதால், சக தோழிகளால் ‘கருப்பு தேவதை’ என்று அழைக்கப்பட்டாள். 3 வயது குழந்தையாக இருந்தபோது இந்த சம்பவம் அவளுக்கு நீடித்த தாக்கத்தை ஏற்படுத்தியது. அவள் பதின்வயதில் காளி (கருமையான தோள் கொண்ட பெண்) என்று அழைக்கப்பட்டாள். அவர் டாமி கில்பிகர் என்ற விற்பனையகத்தில் விற்பனை ஊழியராக பணியாற்றத் தொடங்கினார். அங்கு அவர் ரியானாவைப் போல் இருப்பதை மக்கள் கவனிக்கத் தொடங்கினர். ரியானாவுடன் அவளது ஒற்றுமையை அவள் உணர்ந்தவுடன், அவளுடைய நிலைமை மாறியது.அவர் தனது சிலையான ரியானாவை சந்திக்கும் நாளில் தனது பயணம் முடிவடையும் என்று அவர் வெளிப்படுத்தினார்.
தொழில்
ரெனி குசூர் புது தில்லி மாளவியா நகரில் விளம்பர மாதிரியாகப் பணிபுரிகிறார். ரியானாவை ஒத்த அவரது புகைப்படங்கள் இணையத்தில் பரபரப்பை ஏற்படுத்தியது. அவர் சாடின் மாடல் என்ற நிறுவனத்தில் இந்திய நாட்டில் பணிபுரிகிறார். பாம் மேத்தா, சேத்தன் சில்லர் மற்றும் விசய் பல்காரா போன்ற வடிவமைப்பாளர்களுடன் பணிபுரிந்துள்ளார். அவர் இந்தியா ரன்வே வீக் மற்றும் ஆசிய வடிவமைப்பாளர் வாரம் ஆகியவற்றில் நடத்தல் போட்டியில் கலந்து கொண்டார். ரீபொக் மற்றும் நிப்ட் போன்ற தர அடையாளங்களுக்கு விளம்பர மாதிரியாக கலந்து கொண்டார். 2018 ஆம் ஆண்டு இந்திய ஆடை வடிவமைப்பு கவுன்சில் நடத்திய இந்தியா கவுச்சர் வீக் காலா நிகழ்ச்சியில் பாராட்டப்பட்டார். உலகெங்கிலும் உள்ள கருமையான மாடல்களுக்கு எதிரான பாகுபாட்டை எதிர்த்துப் போராடி வருகிறார். 2019 ஆம் ஆண்டில், இந்தியாவின் எம்.டி.வி. சூப்பர்மாடல் விளம்பர மாதிரி போட்டியின் முதல் நிகழ்ச்சியில் பங்கேற்றார்.
புற இணைப்புகள்
பகுப்பு:1994 பிறப்புகள் பகுப்பு:வாழும் நபர்கள்
அன்னியாளம் ஊராட்சி
அன்னியாளம் ஊராட்சி (Anniyalam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2179 ஆகும். இவர்களில் பெண்கள் 1032 பேரும் ஆண்கள் 1147 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
வலைப்பின்னல் மையம்
10பேஸ்இ2 (10BASE2) அல்லது 10பேஸ்இ5 (10BASE5) விருப்புரிமை (legacy) கொண்ட வலைப்பின்னல் கூறுகளுடனான (network segments) இணைப்பை ஏற்படுத்த உதவும் வகையில் மையங்கள் பெரும்பாலும் பிஎன்சி (BNC) மற்றும்/அல்லது ஏயூஐ (AUI) இணைப்பானைக் (connector) கொண்டுள்ளன. குறைந்த விலையில் வலைப்பின்னல் மாற்றுக் குமிழ்கள் (network switches) கிடைப்பதால், மையங்கள் பெரும்பாலும் வழக்கொழிந்துவிட்டாலும், பழைய அமைவுகளிலும் (installations) தனிச்சிறப்பு வாய்ந்த பயனீடுகளிலும் இன்றளவும் காணப்படுகின்றன.
தொழில்நுட்பத் தகவல்
ஒரு வலைப்பின்னல் மையமானது பெரும்பாலும் எளிமையான ஒளிபரப்புக் கருவியாகச் செயல்படுகிறது. மையங்கள் அவற்றினூடாக வரும் போக்குவரத்து எதையும் கட்டுப்படுத்துவதில்லை. எந்தத் துளைவாயில் நுழையும் எந்தச் சிப்பமும் (packet) மற்ற எல்லா துளைவாய்களுக்கும் ஒளிபரப்பு செய்யப்படுகிறது. ஒவ்வொரு சிப்பமும் எல்லாத் துளைவாய்களின் வழியாகவும் வெளியே அனுப்பப்படுவதால் சிப்ப மோதல்கள் (packet collisions) நிகழ்கின்றன. இதனால் போக்குவரத்தின் சீரான ஒழுக்கு பாதிக்கப்படுகிறது.
மோதல்களைக் கண்டுணரவேண்டிய தன்மை இணையத்திற்குத் தேவை என்பதால், மையங்களின் எண்ணிக்கையும் வலைப்பின்னலின் மொத்த அளவும் கட்டுப்படுத்தப்படுகின்றது. 10 மெகாபிட்/வினாடி (Mbit/s) அளவிலான வலைப்பின்னல்களில், ஏதேனும் இரண்டு எல்லை நிலையங்களுக்கு (end stations) இடையே ஐந்து கூறுகள் (நான்கு மையங்கள்) அனுமதிக்கப்படுகின்றன. 100 மெகாபிட்/வினாடி (Mbit/s) அளவிலான வலைப்பின்னல்களில், ஏதேனும் இரு எல்லை நிலையங்களுக்கு இடையே இது மூன்று கூறுகளாக (2 மையங்கள்) குறைக்கப்படுகின்றன. அதுவும் குறைந்த தாமத வகையைச் சார்ந்தவையாக இருந்தால் மட்டுமே அனுமதிக்கப்படுகிறது. சில மையங்கள் சிறப்பு (பொதுவாக குறிப்பிட்ட தயாரிப்பாளர்களுக்குப் பொருந்தும் வகையில்) குவித் துளைவாய்களைக் (stack ports) கொண்டிருக்கின்றன. இதனால் ஈத்தர்நெட் கம்பிகள் மூலமாக எளிய சங்கிலிப் பிணைப்புகளை ஏற்படுத்துவதைக் காட்டிலும் அதிகமான மையங்களை அனுமதிக்கக் கூடிய இணைப்புகளை ஏற்படுத்த முடியும். ஆயினும், ஒரு பெரிய விரைவு ஈத்தர்நெட் வலைப்பின்னலின் மையங்களின் பிணைப்புக் கட்டுப்பாடுகளை விலக்க வேண்டுமாயின் மாற்றுக் குமிழ்கள் தேவைப்படுகின்றன.
பெரும்பாலான மையங்கள் (அறிவாற்றல் மையங்கள்) தனிப்பட்ட துளைவாய்களின் மீதான கூடுதல் மோதல்கள் போன்ற பொதுவான சிக்கல்களைக் கண்டறிந்து, துளைவாயைப் பகுத்து, பின்னர் அதனைப் பிற பகிர்வு ஊடகங்களிலிருந்து துண்டிக்கின்றன. எனவே மைய அடிப்படையிலான ஈத்தர்நெட்டானது, மோதல் நிகழும் தளம் முழுவதையும் பிறழ் நடத்தையுள்ள ஒரு கருவி செயலிழக்கச் செய்துவிடக்கூடிய, தந்திவட இணைவு அடிப்படையிலான ஈத்தர்நெட்டை விட உறுதிமிக்கதாக உள்ளது. தானாகவே பகுக்கும் திறன் இல்லாவிடினும், ஒரு அறிவாற்றல் மையமானது சரிசெய்யும் முறைமையை எளிமையாக்குகிறது. ஏனெனில், தகுநிலை விளக்குகள் சிக்கல் எங்கிருந்து வருகிறது என்பதைக் காட்டிக் கொடுக்கின்றன. வேறு வழி இல்லையெனில், ஒவ்வொரு கருவியாக மையத்திலிருந்து துண்டிக்கப்படலாம். தந்திவட இணைவைக் காட்டிலும் இது மிக எளிதானது. பல குழாய்கள் கொண்ட பெரிய கம்பிவடங்களில் சரிசெய்யும் முறைமைக்கான தேவையையும் அவை நீக்குகின்றன.
ஓஎஸ்ஐ (OSI) மாதிரியில், மையங்கள் முதலடுக்குக் கருவிகளாக வகைப்படுத்தப்படுகின்றன. இயற்பியல் அடுக்கில், மையங்கள் சிக்கலான வலைப்பின்னல்களுக்கு அவ்வளவாகப் பயன்படுவதில்லை. மையங்கள் அவற்றினூடாகச் செல்லும் தரவுகளைப் படிப்பதில்லை. அவை எங்கிருந்து வருகின்றன என்பதையும் அறிவதில்லை. அடிப்படையில், ஒரு மையம் உள்ளே வரும் சிப்பங்களைப் பெறுவதுடன், மின் சமிக்ஞைகளைப் பெருக்குகிறது. அத்துடன் இச்சிப்பங்களை வலைப்பின்னலில் உள்ள (சிப்பத்தை அனுப்பிய கருவி உட்பட) அனைத்துக் கருவிகளுக்கும் ஒளிபரப்பு செய்கிறது.
தொழில்நுட்ப அடிப்படையில், மூன்று வகையான மையங்கள் உள்ளன:
1. செயல்திறனற்ற மையம் - வெளியிலிருந்து சக்தி தேவைப்படாத மையம். ஏனெனில், இது சமிக்ஞையை மீண்டும் உருவாக்குவதில்லை. அதனால், அதிகபட்ச கம்பியின் நீளத்தின் அடிப்படையில் நோக்கினால், இம்மையம் கம்பியின் பகுதியாகவே கருதப்படுகிறது.
2. செயல்திறனுடைய மையம் - சமிக்ஞையை மீண்டும் உருவாக்குவதால் இவற்றிற்கு வெளியிலிருந்து சக்தி தேவைப்படுகிறது.
3. அறிவாற்றல் மையம் - இவை அதிக மோதல்கள் உள்ளிட்ட பிழைகளைக் கண்டறிவதுடன், செயல்திறனுடைய மையத்தைப் போலச் செயல்படுகிறது.
செயல்திறனற்ற மையங்கள், உள்வரும் சிப்பங்களின் மின் சமிக்ஞைகளை வலைப்பின்னலுக்கு ஒளிபரப்புவதற்கு முன்பாக, அவற்றை பெருக்குவதில்லை. ஆனால், செயல்திறனுடைய மையங்கள், மீள்கருவி எனப்படும் நேர்ந்தளிக்கப்பட்ட வலைப்பின்னல் கருவியைப் போல, மின் சமிக்ஞைகளைப் பெருக்குகின்றன. பொதுமையக் கருவி என்பது செயல்திறனற்ற மையத்தைக் குறிப்பதுடன், மிகவும் அறியப்படாத பெயருமாகும். செயல்திறனுடைய மையம் பல்துளைவாய் மீள்கருவி என்றும் அழைக்கப்படும்.
அறிவாற்றல் மையங்கள் செயல்திறனுடைய மையங்களின் தொழில்களுக்குப் பொருத்தமான சிறப்புக் கூறுகளைச் சேர்க்கின்றன. அறிவாற்றல் மையத்தின் சிறப்பு மாதிரியானது குவிக்கக் கூடிய வகையில் இருக்கின்றது (பல அலகுகளை ஒன்றன் மீது ஒன்றாக அடுக்கி, இடத்தைப் பேணும் வகையில் கட்டப்பட்டிருக்கும்). எளிய வலைப்பின்னல் மேலாண் நெறிமுறை (Simple Network Management Protocol - SNMP) மற்றும் தோற்றநிலை உட்பரப்பு வலைப்பின்னல் (virtual LAN-VLAN) போன்றவற்றின் மூலம் நிகழ்த்தக்கூடிய சேய்மை மேலாண் திறத்தை இத்தகைய மையங்கள் பெற்றிருக்கின்றன.
பயன்கள்
பல காலமாக மாற்றுக் குமிழ்களுக்குப் பதிலாக, மையங்களை வாங்குவதற்குக் காரணம் அவற்றின் விலையேற்றமே ஆகும். மாற்றுக் குமிழ்களின் விலை குறைந்த பின்னர் இந்நிலை பெரும்பாலும் மாறிவிட்டது. ஆனாலும் சிறப்புச் சூழல்களில் இன்றும் மையங்கள் பயன்படுகின்றன. எடுத்துக்காட்டாக,
குமணன்தொழு ஊராட்சி
குமணன்தொழு ஊராட்சி (Kumananthozhu Gram Panchayat), தமிழ்நாட்டின் தேனி மாவட்டத்தில் உள்ள க. மயிலாடும்பாறை வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3760 ஆகும். இவர்களில் பெண்கள் 1819 பேரும் ஆண்கள் 1941 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மண்ணடுக்காய்வு (தொல்லியல்)
மண்ணடுக்காய்வு என்பது தொல்லியலில் அகழ்ந்தெடுக்கப்படும் தொல்பொருள் கிடைக்கும் மணற்பாலத்தின் ஆழத்தைக் கொண்டு தொல்பொருட்களின் காலத்தைக் கணிக்கும் முறையாகும். கதிரியக்கக்கரிமக் காலக்கணிப்பும் மண்ணடுக்காய்வும் தொல்லியலில் காலக்கணிப்பின் போது அதிகம் பின்பற்றப்படும் முறையாகும்.
மண்ணடுக்குகள்
பழங்கால மக்கள் வாழ்ந்த இடங்களில் பல்வேறு காலகட்டங்களில் ஏற்படும் சுற்றுச்சுழல் தன்மைகளுக்கு ஏற்ப மண்ணின் நிறமும் குணங்களும் மாறுபடும். இதனால் முந்தைய காலங்களில் இருந்த மண் பரப்பிற்கும் பிந்தைய காலத்தில் இருந்த மண் பரப்பிற்கும் மாறுபாடுகள் ஏற்படுகிறது. இந்த மண்பரப்புகள் ஒன்றன் மேல் ஒன்றாக படிவதால் மண்ணடுக்குகள் உருவாகின்றன. இம்மணடுக்குகளை அகழாய்வு செய்யும் போது அகழ்குழியில் உள்ள சுவர்களில் மண்ணடுக்குகள் காணப்படுகின்றன. (படம்) இதில் காணப்படும் மண்ணடுக்குகளின் தன்மையோடு அதன் சுற்று வட்டாரத்தில் கிடைக்கும் தொல்பொருட்கள் கிடைத்த மண்ணடுக்கையும் ஒப்பிட்டு ஆராய்ந்து தொல்பொருளின் காலத்தை தொல்லியல் வல்லுநர்கள் கண்டறிவர்.
உசாத்துணைகள்
பகுப்பு:தொல்லியல் காலக்கணிப்பு முறைகளும் கோட்பாடுகளும்
பால் ஹெரௌல்ட்
பால் ஹெரௌல்ட் ( Paul(Louis-Toussaint)Héroult, 10-4-1863 – 9-5-1914): பிரான்சு நாட்டைச் சேர்ந்த அறிவியலாளர். மின்னாற்பகுப்பு முறையில் அலுமினியத்தைப் பிரித்தெடுத்தவர். மின்எஃகு உலையைக் கண்டறிந்தவர்.
இளமையும் கல்வியும்
பால் ஹெரௌல்ட், பிரான்சு நாட்டில் தரி-ஹார்கோர்ட்டில் உள்ள கால்வீடாசு என்ற இடத்தில் ஏப்ரல் 10, 1863 அன்று, பிறந்தார். இவரது தந்தை பேட்ரைஸ் ஒரு தோல்பதனிடுதல் தொழிலில் ஈடுபட்டிருந்தார். பள்ளி நேரம் முடிந்தபிறகு தன்னுடைய தந்தையின் நண்பரான பெல்லியார் என்ற வழக்குரைஞர் வீட்டிற்குச் சென்று அவர் வைத்திருந்த நூலகத்தில் உள்ள, அறிவியல் கண்டுபிடிப்புகள் மற்றும் ஆய்வுகள் தொடர்பான நூல்களை பால் ஹெரௌல்ட் விரும்பிப்படிப்பார். அப்பொழுது கிளயர் டிவில்லி எழுதிய "அலுமினியம், பண்புகள், தயாரிப்பு மற்றும் பயன்கள்" என்ற நூலைப் படிக்க நேரிட்டது. அப்பொழுது முதலே அவருக்கு அலுமினியத்தின் மீது ஒரு ஈடுபாடு ஏற்பட்டது
தனது 19 ஆவது வயதில் புகழ்மிக்க 'எகோல் டெஸ் மைன்ஸ்'(ecole des Mines) கல்லூரியில் மாணவராகச் சேர்ந்தார். அங்கு வேதியல் பேராசிரியருடன் நல்லுறவை, நட்பை ஏற்படுத்திக் கொண்டார். அலுமினியம் சேர்மங்களை மின்னாற்பகுத்தலுக்கு உட்படுத்தி பல்வேறு சோதனைகளை மேற்கொண்டார். மற்ற பாடங்களில் ஆர்வம் காட்டாததால், முத்லாம் ஆண்டில் தோல்வியைத் தழுவினார். அதனால் கல்லூரியிலிருந்து வெளியேற்றப்பட்டர்.
ஆய்வுப்பணிகள்
1883-ல் அவரது தந்தையின் மறைவுக்குப் பிறகு அவர் கவனித்து வந்த தோல் பதனிடும் தொழிலை மேற்கொள்ள வேண்டிவந்தது. ஆனாலும் தோல் பதனிடும் கட்டடத்திலும், தன்னுடைய அலுமினியம் தொடர்பான ஆய்வுகளை மேற்கொண்டார். தனது தாயிடம் 50,000 பிராங்குகள் பெற்றுக்கொண்டு ஆய்வுக்குத் தேவையான மின்சார மோட்டாரை வாங்கினார். அலுமினிய ஆக்சைடை மின்சாரம் கொண்டு ஒடுக்கும்போது அலுமினியம் மிகச் சிறிதளவே கிடைத்தது. 1886-ல் உருகிய கிரியோலைட்டுடன் அலுமினாவைச் சேர்த்து மின்சாரம் பாய்ச்சி, அலுமினியத்தை வெற்றிகரமாகப் பிரித்தெடுத்தார். தனது 23-ஆம் வயதில் இச்சாதனையை நிகழ்த்திய பால் ஹெரௌல்ட் உடனடியாகக் காப்புரிமைக்கு விண்ணப்பித்தார்.
ஹால்-ஹெரௌல்ட் முறை
இதே ஆண்டில் அமெரிக்காவின் சார்லஸ் மார்ட்டின் ஹால் என்பவரும் இதே முறையில் அலுமினியத்தைப் பிரித்தெடுத்தார். மார்ட்டின் ஹால் மற்றும் பால் ஹெரௌல்ட் இருவரிடையே ஏற்பட்ட ஒப்பந்தத்தின் படி இவர்கள் இருவரும் கண்டறிந்த, அலுமினியத்தைப் பிரித்தெடுக்கும் முறை ஹால்-ஹெரௌல்ட் முறை என, இருவரின் பெயராலேயே அழைக்கப்படுகிறது.
மறைவு
அமெரிக்காவில் பல்வேறு தொழில் குழுமங்களுக்குத் தொழில்நுட்ப ஆலோசகராகச் செயல்பட்டார். 1900-ஆம் ஆண்டில் மின்வில் உலையைக் (electric arc furnace) கண்டறிந்தார். தன்னுடைய 51-ஆம் வயதில் மறைந்தார்.
வெளியிணைப்புகள்
பகுப்பு:1863 பிறப்புகள் பகுப்பு:1914 இறப்புகள் பகுப்பு:கண்டுபிடிப்பாளர்கள் பகுப்பு:பிரெஞ்சு கண்டுபிடிப்பாளர்கள்
சேரியா பரியார்பூர் சட்டமன்றத் தொகுதி
சேரியா - பரியார்பூர் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் குதாபந்துபூர், சவுராஹீ, சேரியா பரியார்பூர் ஆகிய வளர்ச்சி மண்டலங்களும் நவுகோதி மண்டலத்தின் பஹ்சாரா, மகேஸ்வரா ஆகிய ஊராட்சிகளும் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
பிட்டி மொகந்தி
பிட்டி மொகந்தி (Bitti Mohanty) பிட்டிகோத்ரா மொகந்தி என்றும் அழைக்கப்படும் இவர் ஒரு கணினிப் பொறியாளரும், அதிமுக்கியமான குற்றவாளியும் ஆவார். இந்தியாவின் அல்வாரில் ஒரு ஜெர்மன் சுற்றுலாப் பெண்ணை வன்கலவி செய்ததற்காக ஏழு ஆண்டுகள் சிறைத்தண்டனை விதிக்கப்பட்டார். மேலும் ஒடிசாவின் கட்டக்கில் இவரது நோய்வாய்ப்பட்ட தாயை சந்திக்க 20 நவம்பர் 2006 அன்று பிணையில் விடுவிக்கப்பட்ட பின்னர் தலைமறைவாக இருந்தார். இவர் கேரளாவின் கண்ணூரிலிருந்து, மார்ச் 9, 2013 சனிக்கிழமை அன்று கைது செய்யப்பட்டார். இவரது வழக்கு விரைவுன நீதிமன்றத்தால் நடத்தப்பட்ட மிக விரைவான வன்கலவி விசாரணைகளில் ஒன்றாகும்; புகார் அளித்த 15 நாட்களுக்குள் விசாரணை முடிந்தது. இவர் தண்டனை பெற்ற 8 மாதங்களுக்குள் பிணை வழங்கப்பட்டது. இந்தியக் காவல் பணி அதிகாரியான இவரது தந்தை, வித்யா பூசண் மொகந்தி (விபி மொகந்தி), தனது மகனின் 15 நாள் பிணைக்கு உத்தரவாதமாக இருந்தார். பின்னர் தனது மகனை மறைத்தும் அடைக்கலம் கொடுத்ததற்காகவும் குற்றச்சாட்டப்பட்டு கைது செய்யப்பட்டார். பின்னர் இவர் 2009இல் மீண்டும் காவல் பணியில் சேர்க்கப்பட்டு, 2012இல் ஓய்வு பெற்றார். தனது மகன் காணாமல் போன ஆறாண்டுகளுக்குப் பிறகு, தனது மகன் எங்கே இருக்கிறார் என்பது பற்றி அறியாமையை வெளிப்படுத்தி, தனது மகன் எந்த பெரிய குற்றமும் செய்யவில்லை என்று கூறினார்.
காவல் துறை அதிகாரிகளான ஏ. எஸ். கில் (ராஜஸ்தான் காவல்துறை தலைமை இயக்குநர் ), விபி மொகந்தி ஆகியோரின் தலையீட்டால் விசாரணை மந்தமானதாகக் கூறப்படுகிறது. விசாரணை அதிகாரி 29 மே 2007 அன்று திடீரென மாற்றப்பட்டார். இது விரைவான விசாரணைக்கு இடையூறாக இருந்தது.
தந்தை
இந்தியக் காவல் பணி அதிகாரியான, பிட்டி மொகந்தியின் தந்தை, தேசிய மனித உரிமைகள் ஆணையத்திலும், ராஜஸ்தான் மாநில மனித உரிமைகள் ஆணையத்திலும் மனு அளித்து, தனது மகனுக்கு அவசர மருத்துவ சிகிச்சை தேவை என்றும் கைது செய்யக்கூடாது என்றும் கூறினார். மற்ற கைதிகளுடன் தொடர்புகொள்வதன் மூலம் தனது மகனின் உடல்நிலை சரியில்லாமல் இருப்பதை இவர் கண்டுபிடித்தார். ஜெர்மன் பெண்ணும் தனது மகனும் நெருக்கமாக இருந்ததாகவும், ஒன்றாக வாழ்வதாகவும் வாதிட்டார்.
காணாமல் போதல்
இவர் மார்ச் 21, 2006 அன்று ஒரு ஜெர்மன் நாட்டவரை வன்கலவி செய்தார். ஜெர்மன் பெண்மணியும் பிட்டி மொகந்தியும் ராஜஸ்தானில் விடுமுறையில் இருந்தனர். 20 மார்ச் 2006 அன்று அல்வாரில் ஒரு விடுதியில் அறையை எடுத்து தங்கியிருந்தனர். இவர் 12 ஏப்ரல் 2006 அன்று விரைவு நீதிமன்றத்தால் குற்றவாளியாக அறிவிக்கப்பட்டார். ஒடிசா மற்றும் ராஜஸ்தானைச் சேர்ந்த காவல்துறையினர் இவரை கண்டுபிடிக்க முடியவில்லை.
ராஜஸ்தான் முதலமைச்சர் பிட்டி மொகந்தியை உயர் குற்றவாளியாகக் கருதுவதால், சிறப்பு குழுக்களை அமைப்பதன் மூலம் அவரை கண்டுபிடிக்க காவலர்கள் முயற்சிப்பதாக உறுதியளித்தனர். எவ்வாறாயினும், குற்றவாளி காணாமல் ஏழு வருடங்களுக்குப் பிறகு, ராஜஸ்தானின் அரசாங்கம் பிட்டி மொகந்தியை கைது செய்ய முடிந்த அனைத்தையும் செய்ததாகக் கூறியது.
கைது
இவர் இராகவ் ராஜன் என்ற அடையாளத்துடன் ஒரு வங்கியில் பணிபுரிந்தார். ஆந்திராவைச் சேர்ந்த இராகவ் ராஜனாக இவர் பணிபுரியும் வங்கி கிளை அதிகாரிகளுக்கு அநாமதேய கடிதம் மூலம் பிட்டியின் தகவல் கிடைத்தது, அந்த நபர் பிட்டியாக இருக்கலாம் என்று சந்தேகித்தனர். இவரது புகைப்படம் தொலைக்காட்சிகளிலும், இணையத்தில் பாலியல் குற்றங்களின் குற்றம் சாட்டப்பட்ட படங்களில் காட்டப்பட்டது. இது இவரை அடையாளம் காண உதவியது. பிட்டி மொகந்தி கேரளாவின் கண்ணூரில் இருந்து மார்ச் 9, 2013 அன்று கைது செய்யப்பட்டார். .
மேற்கோள்கள்
பகுப்பு:இந்தியாவில் பெண்களுக்கெதிரான வன்முறைகள்
சோனம் பிஷ்ட்
சோனம் பிஷ்ட் இந்தியாவின் உத்தரகாண்டைச் சேர்ந்தவரும், அழகிப்போட்டியில் வெற்றி பெற்று, யதார்த்த தொலைக்காட்சி நிகழ்ச்சிகளின் வழியே நடிகையானவருமாவார்.
இந்தியாவின் உத்தரகண்ட் மாநிலத்தின் தலைநகரமான, டேராடூனைச் சேர்ந்த இவர் கேந்திரிய வித்யாலயா ஹதிபர்கலாவில் பள்ளிக்கல்வியை முடித்துள்ளார். 2013 ஆம் ஆண்டு நடைபெற்ற மிஸ் உத்தரகாண்ட் போட்டியில் இரண்டாம் இடத்தைப் பிடித்துள்ளார். மேலும் 2014 ஆம் ஆண்டு நடைபெற்ற மிஸ் இந்தியா போட்டியில் பங்கேற்றுள்ளார்.
அதே ஆண்டில், அவர் இந்தியாவின் சிறந்த சினிஸ்டார்ஸ் கி கோஜ் என்ற யதார்த்த தொலைக்காட்சி நிகழ்ச்சியின் மூன்றாவது பாகத்தில் பங்கேற்று, போட்டியிட்டுள்ளார்..
2015 ஆம் ஆண்டில், அவர் ஜீ டிவியின் லஜ்வந்தி என்ற தொலைக்காட்சித் தொடரில் முக்கிய கதாபாத்திரத்தில் நடிகையாக நடிக்கத் தொடங்கினார். தற்போது ஸ்டார் ப்ளஸின் சோப் ஓபரா சுஹானி சி ஏக் லட்கியில் நாயகன் யுவராஜின் இரண்டாவது மனைவியாக எதிர்மறை கதாபாத்திரத்தில் நடித்து வருகிறார்
மேற்கோள்கள்
பகுப்பு:வாழும் நபர்கள் பகுப்பு:இந்திய தொலைக்காட்சி நடிகைகள்
பிரதீப் சிரிவர்தன
பிரதீப் சிரிவர்தன (Prathapa Siriwardene, பிறப்பு: சூலை 2 1989), இலங்கை காலிப் பிரதேசஅணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை சிங்க விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
சத்துரங்க சோமபால
சத்துரங்க சோமபால (Chaturanga Somapala, பிறப்பு: சனவரி 18 1985), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
சம்பாகான், பெல்காம்
சம்பாகான் (Sampagaon) இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது கர்நாடகாவின் பெல்காம் மாவட்டத்தின் பெயில்ஹொங்கல் வட்டத்தில் அமைந்துள்ளது.
புள்ளிவிவரங்கள்
இந்தியாவின் 2001 மக்கள் தொகை கணக்கெடுப்பின்படி, சம்பாகானின் (பெயில்ஹொங்கல்) மக்கள் தொகை 8936 ஆகும். இதில் 4515 ஆண்களும் 4421 பெண்களும் உள்ளனர்.
மேற்கோள்கள்
3. The Queen of Kittur: A Historical Novel by Basavaraj Naikar
வெளி இணைப்புகள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும்
ஒட்டுநிலை மொழி
ஒட்டுநிலை மொழி (Agglutinative language) என்பது, உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட மொழியைக் குறிக்கும். 1836 ஆம் ஆண்டில் உருபனியல் நோக்கில் மொழிகளை வகைப்பாடு செய்ய முயன்றபோது வில்கெல்ம் ஃபொன் கும்போல்டு (Wilhelm von Humboldt) என்பார் இந்தக் கருத்துருவை உருவாக்கினார்.
ஒட்டுநிலை மொழி, ஒருவகைப் பிணைப்புநிலை மொழி (synthetic language) ஆகும். பிணைப்புநிலை மொழிகளில் ஒவ்வொரு ஒட்டும் பொதுவாக எண், இடம், காலம் போன்றவற்றைக் காட்டும் ஒரு பொருள் அலகைக் குறிக்கிறது. அத்துடன், இதன் முக்கியமான ஒரு இயல்பாக, ஒட்டுநிலை மொழிகளில் ஒட்டுக்கள் பிற ஒட்டுக்களுடன் இரண்டறக் கலந்து விடுவதில்லை என்பதுடன், பிற ஒட்டுக்களின் தாக்கத்தால் தமது வடிவத்தையும் மாற்றிக்கொள்வதில்லை.
ஒட்டுநிலை மொழிகள் அல்லாத பிற பிணைப்புநிலை மொழிகள், இணைவுநிலை மொழிகள் (fusional languages)எனப்படுகின்றன.
பகுப்பு:மொழியியல்
கட்னி
கட்னி (Katni) நகரம் முர்வாரா காத்னி (Murwara Katni) அல்லது முத்வாரா (Mudwara) என்றும் அழைக்கப்படுகிறது. இந்நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இது கட்னி ஆற்றங்கரையில் அமைந்துள்ளது. இந்நகரானது கட்னி மாவட்டத்தின் தலைநகர் ஆகும். இது மத்தியப் பிரதேசத்தின் மஹாகோஷல் பகுதியில் அமைந்துள்ளது. ஜபல்பூர் நகரிலிருந்து 90 கிலோமீட்டர்கள் தொலைவில் இந்நகரம் அமைந்துள்ளது. இந்நகர் கடல் மட்டத்திலிருந்து 304 மீட்டர்கள் உயரத்தில் அமைந்துள்ளது.
மக்கட்தொகை
2001 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மொத்த மக்கட்தொகை 2,21,875 ஆகும். இதில் 11.3% பேர் ஆறு வயதிற்குட்பட்ட குழந்தைகள் ஆவர். இந்நகரின் கல்வியறிவு 87.43% ஆகும்.
உலையூர் மருதுடையார் கோயில்
உலையூர் மருதுடையார் கோயில் தமிழ்நாட்டில் இராமநாதபுரம் மாவட்டம், உலையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
டீல், நியூ செர்சி
டீல் ( Deal ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 1.32 சதுர கிலோ மீற்றர் பரப்பளவைக் கொண்டுள்ளது.இதில் 1.24 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.08 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 750 ஆகும். டீல் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 750 குடிமக்கள் ஆகும்.
மேற்கோள்கள்
பகுப்பு:மொன்மவுத் மாவட்ட நகரங்கள்
நாடு கடந்த இந்திய அரசின் அஞ்சல் தலைகள்
நாடு கடந்த இந்திய அரசின் அஞ்சல் தலைகள் (Azad Hind stamps) என்பது சுபாஷ் சந்திர போஸின் கீழ் உருவான நாடு கடந்த இந்திய அரசின் தற்காலிக அரசாங்கத்திற்காக தயாரிக்கப்பட்ட ஆனால் வெளியிடப்படாத அஞ்சல் தலைகள் ஆகும். அனைத்து அஞ்சல் தலைகளும் பெர்லினிலுள்ள அரசு அச்சகப் பணியகமான இரீச்சுடுக்கரேயில் 100 தாள்களில் போட்டோகிரேவர் முறை மூலம் அச்சிடப்பட்டன. thumb|200x200px| ஆசாத் இந்த் முத்திரைகளின் சிறிய பெயரளவு மதிப்புகள். கீழ் வரிசையிலுள்ள மூன்றும் கூடுதல் கட்டணம் இல்லாமல் அந்தமான் நிக்கோபார் தீவுகளுக்கு திட்டமிடப்பட்டது
பின்னணி
"சுதந்திர இந்தியாவின் தற்காலிக அரசாங்கம்" இரண்டாம் உலகப் போரின்போது சப்பானின் ஆதரவுடன் நாடு கடநத அரசாங்கமாக சுபாஷ் சந்திர போஸால் நிறுவப்பட்டது. இந்த அரசாங்கத்திற்காக, நாட்சி ஜெர்மனியில் அஞ்சல் தலைகள் தயாரிக்கத் திட்டமிடப்பட்டன. இந்த அஞ்சல் தலைகள் 1943ஆம் ஆண்டின் தொடக்கத்தில் பெர்லினில் இருந்தபோது போஸ் அவர்களால் தொடங்கப்பட்டது.
சான்றுகள்
பகுப்பு:இந்திய தேசிய ராணுவம்
சுபாஷ் சுதா
சுபாஷ் சுதா (Subhash Sudha) ஒரு இந்திய அரசியல்வாதி ஆவார். இவர் 2019 அரியான சட்டமன்றத் தேர்தலில் அரியானா சட்டமன்றத்திற்கு தானேசர் சட்டமன்றத் தொகுதியிலிருந்து பாரதிய ஜனதா கட்சி சார்பில் போட்டியிட்டு வெற்றி பெற்றார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அரியானா அரசியல்வாதிகள்
கால்வாய்க் கடற்கரையை விடுவித்தல்
கால்வாய்க் கடற்கரையை விடுவித்தல் (Clearing the Channel Coast) என்பது இரண்டாம் உலகப் போரின் மேற்குப் போர்முனையில் நடந்த ஒரு போர் நடவடிக்கை. இதில் கனடியப் படைகள் பிரான்சு மற்றும் பெல்ஜியம் நாடுகளின் ஆங்கிலக் கால்வாய்க் கடற்கரையை நாசி ஜெர்மனியின் பிடியில் இருந்து மீட்டன. இது சிக்ஃபிரைட் கோடு போர்த்தொடரின் ஒரு பகுதியாகும்.
நேச நாட்டுப் படைகள் ஜூன் 1944ல் ஜெர்மனியின் ஆக்கிரமிப்பிலிருந்த பிரான்சு மீது படையெடுத்தன. ஆங்கிலக் கால்வாயை ஒட்டியிருந்த நார்மாண்டிப் பகுதியை முதலில் கைப்பற்றின. சில மாதங்கள் கடும் சண்டைக்குப் பின் நார்மாண்டி பாலமுகப்பிலிருந்து (bridgehead) ஜெர்மானியப் படைநிலைகளை உடைத்து பிரான்சின் பிற பகுதிகளுக்கு முன்னேறத் தொடங்கின. அவற்றுள் ஒரு பகுதியான கனடிய 1வது ஆர்மிக்கு ஆங்கிலக் கால்வாயோரமாக இருந்த துறைமுகங்களைக் கைப்பற்றும் பொறுப்பு ஒப்படைக்கப்பட்டது. இத்துறைமுகங்கள் பிரான்சில் தரையிறங்கியிருந்த நேசநாட்டுப் படைகளுக்குத் தேவையான தளவாடங்களை இறக்குமதி செய்யத் தேவைப்பட்டன. இப்பகுதியிலிருந்த ஜெர்மானிய பீரங்கிக் குழுமங்கள் கால்வாயில் செல்லும் நேசநாட்டுக் கப்பல்களையும், இங்கிலாந்தின் டோவர் துறைமுகத்தையும் தாக்கி வந்தன. மேலும் இப்பகுதியிலிருந்த ஜெர்மானிய வி-1 எறிகணைத் தளங்கள் இங்கிலாந்து நகரங்கள் மீது எறிகணைத் தாக்குதல் நடத்தி வந்தன. இக்காரணங்களால் ஆங்கிலக் கால்வாய்க் கடற்கரையை ஜெர்மானிய ஆக்கிரமிப்பிலிருந்து விடுவிப்பது அவசியமானது.
ஆகஸ்ட் 23ம் தேதி, கனடிய 1வது ஆர்மிக்கு கால்வாய்க் கரையை மீட்க உத்தரவிடப்பட்டது. நார்மாண்டியில் இடையறாது நடைபெற்றிருந்த சண்டையால் ஜெர்மானியப் படைகள் பெரிதும் பலவீனப்பட்டிருந்தன. எனவே முதலில் கனடியப் படைகளின் முன்னேற்றதை அவை எதிர்க்கவில்லை. மெதுவாக பெல்ஜியத்தை நோக்கி பின்வாங்கத் தொடங்கின. ஆகஸ்ட் இறுதி வாரத்தில் ஜெர்மானிய 15வது ஆர்மியை செய்ன் ஆற்றுக்கும் ஆங்கிலக் கால்வாய்க்கும் இடையே சுற்றி வளைக்க நேசநாட்டுப் படைகள் முயன்றன. ஆனால் அப்படை சுதாரித்து ஆற்றைக் கடந்து தப்பி விட்டது. ஆகஸ்ட் 31ல் நேசநாட்டுப் படைகள் செய்ன் ஆற்றைக் கடந்து செப்டம்பர் 1ம் தேதி டியப் துறைமுகத்தை அடைந்தன. அதனை நேரடியாகத் தாக்குவதற்கான ஆயத்தங்களைத் தொடங்கின. ஆனால் டியப்பிலிருந்த ஜெர்மானியப் படைகள் எந்த எதிர்ப்பும் காட்டாமல் நகரைக் காலி செய்து விட்டு பின்வாங்கின. டியப் நகரம் எதிர்ப்பின்றி நேச நாடுகள் வசமானது.
ஜெர்மானியப் படைகள் பின் வாங்குவதை அறிந்த ஹிட்லர் கால்வாய்க் கரையோரமாக இருந்த துறைமுகங்கள் அனைத்தையும் “கோட்டைகள்” என அறிவித்தார். அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டார். இதனால் கனடியப் படைகள் அடுத்து அணுகிய துறைமுகங்கள் சரணடைய மறுத்து அவைகளை எதிர்த்துப் போரிட்டன. செப்டம்பர் முதல் வாரத்தில் வி-1 எறிகணைத் தளங்களை அடைந்த நேசநாட்டுப் படைகள் அவற்றை அழித்தன. இதனால் இங்கிலாந்து நகரங்கள் மீதான எறிகணை வீச்சு குறைந்தது.
செப்டம்பர் 12ம் தேதி 48 மணி நேர சண்டைக்குப் பின்னர் லே ஆவர் துறைமுகம் கைப்பற்றப்பட்டது. இதே போல பொலோன் துறைமுகமும் சரணடையவில்லை. செப்டம்பர் 5ம் தேதி இதனை அடைந்த கனடியப் படைகள் துறைமுகத்தை முற்றுகையிட ஒரு பகுதி படைகளை விட்டு விட்டு தங்கள் முன்னேற்றத்தைத் தொடர்ந்தன. பொலோனின் அரண்நிலைகள் பலம் வாய்ந்தவை என்பதால் நிதானமாகத் திட்டமிட்டு செப்டம்பர் 17ம் தேதி அதனைக் கைப்பற்றும் தாக்குதலைக் கனடியப் படைகள் தொடங்கின. ஐந்து நாட்கள் சண்டைக்குப் பின் பொலோன் வீழ்ந்தது. அடுத்து கலே துறைமுகத்தைக் கைப்பற்றுவதற்கான சண்டை செப்டம்பர் 22ம் தேதி துவங்கியது. அக்டோபர் 1ம் தேதி கலே நேசநாட்டுப்படைகள் வசமானது. இது போல பிரான்சின் பல துறைமுகங்களைக் கைப்பற்றினாலும், நேசநாட்டுப் படைகள் டன்கிர்க் நகரை மற்றும் தாக்காமல் விட்டுவிட்டன. அதனைச் சுற்றி வளைத்து முற்றுகை மட்டும் இட்டுவிட்டன. மே 1945ல் போர் முடியும் வரை டன்கிர்க் துறைமுகம் சரணடையவில்லை.
இந்த நடவடிக்கையில் பல துறைமுகங்கள் விடுவிக்கப்பட்டாலும், அவற்றைக் கொண்டு நேசநாட்டு தளவாடத் தேவையைப் பூர்த்தி செய்ய இயலவில்லை. லே ஆவர், பொலோன், கலே, ஓஸ்டெண்ட் ஆகிய துறைமுகங்களை ஜெர்மானியப் படைகள் சேதப்படுத்தியிருந்ததால் அவற்றை உடனடியாக சரக்குப் போக்குவரத்துக்குப் பயன்படுத்த முடியவில்லை. நவம்பர் மாத இறுதியில் ஆண்ட்வெர்ப் துறைமுகம் திறக்கப்பட்ட பின்னரே தளவாடப் போக்குவரத்து நெருக்கடி குறைந்தது.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
சார்லசாட்ச்டைட்டு
சார்லசாட்ச்டைட்டு (Charleshatchettite) என்பது CaNb4O10(OH)2•8H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மிகவும் அரிய வகை நையோபியம் ஆக்சைடு கனிமமாக இந்த அணைவுச் சேர்மம் வகைப்படுத்தப்படுகிறது. கனடா நாட்டின் கியூபெக் மாநிலத்திலுள்ள மாண்டரகி மாகாணம் மாண்ட் செயிண்ட் இலாயர் நகரின் கனிமவளப் பகுதியில் சார்லசாட்ச்டைட்டு கண்டறியப்பட்டது.
ஒச்செலாகைட்டு கனிமத்துடன் வேதியியல் ரீதியாக சார்லசாட்ச்டைட்டு கனிமம் ஒத்திருக்கிறது.
மேற்கோள்கள்
பகுப்பு:ஆக்சைடு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:நையோபியம் கனிமங்கள் பகுப்பு:கால்சியம் கனிமங்கள்
டொன் சோமசிரி
டொன் சோமசிரி), இலங்கை கொழும்புப் பிரதேசஅணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1989/90 பருவ ஆண்டுகளில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
காத்னி ஆறு
காத்னி ஆறு (Katni River) இந்தியாவின் மத்தியப் பிரதேச மாநிலம் வழியாகச் செல்லும் ஆறு ஆகும். இது இந்தியாவின் வட பகுதியில் உள்ளது. இந்த ஆறு காத்னி மாவட்டம் வழியாகச் செல்கிறது. காத்னி நகரம் இந்த ஆற்றங்கரையில் அமைந்துள்ளது. இந்த ஆற்றிற்கு கேத்திவா கோத்திர ஜாட் மக்களின் பெயர் சூட்டப்பட்டுள்ளது.
வெளி இணைப்புகள்
பகுப்பு:கட்னி மாவட்டம்
6
கிபி ஆண்டு 6 (VI) என்பது ஜூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "லெப்பிடசு மற்றும் அருண்டியசு தூதர்களின் ஆண்டு" (Year of the Consulship of Lepidus and Arruntius) எனவும், "ஆண்டு 759" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 6 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது ஆறாம் ஆண்டாகும். இதற்கு முந்தைய ஆண்டு கிபி 5 ஆகும்.
மேற்கோள்கள்
* பகுப்பு:0கள்
பன்னாட்டு வனேடியம் கருத்தரங்கு
பன்னாட்டு வனேடியம் கருத்தரங்கு (International Vanadium Symposium) இரண்டு ஆண்டுகளுக்கு ஒருமுறை  நடைபெறும் ஒரு பன்னாட்டு  நிகழ்வாகும். கருத்தரங்கம் என்பது பலதரப்பட்ட வேதியியல் ஆராய்ச்சியாளர்களுக்கான ஒரு இடைவினை நிகழ்வாகும். வனேடியம் ஆராய்ச்சியின் ஆர்வத்தையும் சிந்தனைகளையும் வலைப்பின்னலில் இக்கருத்தரங்கு  பகிர்ந்து கொள்கிறது. பன்னாட்டு வனேடியம் கருத்தரங்கின் முதல் கூட்டம் 1997 ஆம் ஆண்டு மெக்சிகோ நாட்டின் காங்கன் நகரத்தில் நடைபெற்றது. மிகச் சமீபத்தில் 2018 ஆம் ஆண்டு உருகுவே நாட்டின்  மொண்டேவீடியோவில் நடைபெற்றது.
வனேடிசு விருது
வனேடிசு விருது என்பது பன்னாட்டு வனேடியம் கருத்தரங்கில் வனேடியம் ஆராய்ச்சியில் ஈடுபட்டுள்ள ஓர் ஆராய்ச்சியாளருக்கு வழங்கப்படும் ஒரு பன்னாட்டு விருது ஆகும். புதுமையான ஆராய்ச்சி செய்து, புதிய பயன்பாடுகளை உருவாக்கி, பெரிய எல்லைகள், பரந்த ஆராய்ச்சி நோக்கம், மற்றும் வனேடிய அறிவியலின் முன்னேற்றத்திற்காக சேவை செய்த ஒரு ஆராய்ச்சியாளருக்கு இந்த விருது வழங்கப்படுகிறது.
குறிப்பிடத்தக்கவர்கள்
11 ஆவது பன்னாட்டு வனேடியம் கருத்தரங்கக் கூட்டத்தின்படி முனைவர் தினோரா காம்பினோ தலைவராகப் பணியாற்றினார். கொலராடோ மாநில பல்கலைக்கழகத்தின் டெபி சி. கிரான்சு, எசுப்பானிய தேசிய ஆராய்ச்சி மன்றத்தின் மிகுவல் பனாரசு, சிட்னி பல்கலைக் கழகத்தின் பீட்டர் லே, கலிபோர்னியா பல்கலைக் கழகத்தின் அலிசன் பட்லர், சாந்தா பார்பரா, ஒசாகா பல்கலைக்கழகத்தின் இரோவாக்கி சசாய், போர்ச்சுக்கல் நாட்டின் லிசுபோவா பல்கலைக் கழகத்தின் இயோவா கோசுட்டா பெசோவா போன்றவர்கள் சமீபத்திய மாநாட்டில் கலந்துகொண்ட சில குறிப்பிடத்தக்க பேச்சாளர்கள் ஆவர்.
புற இணைப்புகள்
பகுப்பு:வனேடியம்
தவம் (திரைப்படம்)
தவம் (ஆங்கிலம் : Thavam) 2007 இல் வெளிவந்த தமிழ்த் திரைப்படமாகும். இதனை இயக்கியவர் சக்தி பரமேசு, பூரி ஜெகன்நாத் கதை எழுதினார்.. மேலும் இப்படத்தை அர்ஜுன் தயாரித்திருந்தார். அவரும் இந்தப் படத்தில் ஒரு சிறிய தோற்றத்தில் நடித்தார். இந்தத் திரைப்படம் "இட்லு ஸ்ரவாணி சுப்பிரமணியம்" என்றத் தெலுங்குப் படத்தின் மறு ஆக்கமாகும். இப்படத்தில் நடிகர் அருண் விஜய் மற்றும் வந்தன குப்தா ஆகிய இருவரும் முக்கிய வேடத்தில் நடித்திருந்தனர். இவர்களுடன் வடிவேலு (நடிகர்), சனகராஜ்,மற்றும் கலைராணி (நடிகை) ஆகியோரும் உடன் நடித்திருந்தனர். இசையமைப்பாளர் டி. இமான் இப்படத்திற்கு இசையமைத்திருந்தார். 2007 அக்டோபர் 5 அன்று வெளியானது. ஆனாலும் இப்படம் ஒருத் தோல்விப் படமாகவே முடிந்தது.
கதை
சுமதி (வந்தனா குப்தா) மற்றும் சுப்பிரமணியம் (அருண் விஜய்) ஆகிய இருவரும் சென்னையில் ஒரு இடத்தில் தற்கொலை முயற்சியில் ஈடுபடும் இடத்தில் இத்திரப்படம் தொடங்குகிறது. இருவரும் அங்கே சந்திக்கிறார்கள். தங்கள் குறிக்கோள் ஒன்றுதான் என்பதை அவர்கள் உணர்கிறார்கள். தற்கொலை முடிவு செய்கின்றனர். சுமதி தற்கொலை முயற்சி செய்ய தீவிரமாக இருப்பதற்கு அவளது மோசமான உறவினர்கள் காரணம்.ஆவர் அவளுடைய பாதுகாவலர்களும் அவளுடைய இறப்பிற்குப் பிறகு அவளது பணத்தை அடைய எண்ணுகின்றனர். துபாயில் வேலை வாங்கித் தருவதாக சுப்ரமணியத்திடமிருந்து க்குச் சென்று தங்கள் வாழ்க்கையை முடிக்கும் முயற்சியில் தூக்க மாத்திரைகளை உட்கொள்கின்றனர். இருப்பினும், அவர்கள் வீட்டு உரிமையாளர் மணியால் (சனகராஜ்) மீட்கப்படுகிறார்கள். வாழ்க்கை ஒரு திருப்பத்தை தருகிறது, சுப்பிரமணியம் ஒரு நல்ல வேலையில் சேருகிறார். அதே நேரத்தில் சுமதியின் உறவினர்கள் அவளை வீட்டிற்கு அழைத்துச் செல்கிறார்கள். சுப்பிரமணியத்தின் திருமணம் அவரது தாயின் விருப்பப்படி ஒரு பெண்ணுடன் நடத்த ஏற்பாடு செய்யப்படுகிறது. சுமதியின் திருமணம் அவளது மாமாவுடன் ஏற்பாடு செய்யப்படுகிறது. ஆனால் திருமண நாளில் இருவரும் அந்தந்த திருமண மண்டபங்களை விட்டு வெளியேறுகிறார்கள். அவர்கள் எவ்வாறு மீண்டும் ஒன்றிணைகின்றனர் என்பது இத்திரைப்படத்தின் மீதிக் கதையாகும்.
நடிகர்கள்
சுப்ரமணியமாக அருண் விஜய்
சுமதியாக வந்தணா குப்தா
அர்பிதா
கீரிபுள்ளையாக வடிவேலு (நடிகர்)
மணியாக சனகராஜ்
வெண்ணிற ஆடை மூர்த்தி
மதன் பாப்
அர்ஜுன் சிறப்புத் தோற்றத்தில்
ஒலிப்பதிவு
இப்படத்திற்கு டி. இமான் இசையமைத்திருந்தார்.
விமர்சனங்கள்
இந்தியகில்ட்ஸ் இது "இளைஞர்களுக்கான தென்றலான காதல் கதை." என்று எழுதியது ''பிஹைன்ட்உட்ஸ் "எதிர்பார்த்த பாதையில் தொடக்கத்திலிருந்தே ஒரே காட்சிகள் இருப்பதால், படத்துடன் ஈடுபடுவது கடினம். கதையில் ஆழம் இல்லை, திரைக்கதை மற்றும் கதை பலவீனமானது மற்றும் பரிதாபகரமானது." என்று எழுதியது. ரீடிப் என்ற இணையம் "அறிமுக இயக்குநர் சக்தி பரமேஷ் ஒரு கெடுதலும் கொடுக்காதது போல் இயக்குகிறார். பார்வையாளர்கள் குறைவான மகிழ்ச்சியை வீட்டிற்கு எடுத்துச் செல்கிறார்கள். நடிகர்கள் மற்றும் தொழில்நுட்ப வல்லுநர்கள் பொறுப்பற்ற முறையில் நடந்து கொண்டுள்ளனர். அதனால் கதை மற்றும் உரையாடல் ஆகியவை மனதில் ஒட்டாமல் போய்விட்டது" என்று எழுதியது
References
பகுப்பு:இந்தியத் திரைப்படங்கள் பகுப்பு:2007 திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள்
ஷாஜி சென்
ஷாஜி சென் (ஷாஜி / ஷாஜி சென்னை என்றும் அழைக்கப்படுகிறார்) ஒரு இந்திய எழுத்தாளர் மற்றும் நடிகர். ஷாஜியின் முக்கிய எழுத்துப் பகுதி இசை மற்றும் சினிமா தொடர்பானது. தமிழ், மலையாளம், ஆங்கிலம் ஆகிய மொழிகளில் எழுதும் ஷாஜி, தமிழ், தெலுங்கு, மலையாளத் திரைப் படங்களில் நடிக்கிறார்.
எழுத்து
இசை மற்றும் திரைப்படம் தொடர்பான எழுத்துக்கும் அனுபவக் குறிப்பு சார்ந்த கட்டுரைகளுக்காகப் பெயர்பெற்றவர். தி இந்து, டைம்ஸ் ஆஃப் இந்தியா, இந்தியா டுடே, ஏவி மேக்ஸ், ஆனந்த விகடன், தி இந்து தமிழ்,  உயிர்மை, காலச்சுவடு, தீராநதி, விகடன் தடம், ஆகிய இதழ்களில் இவரது பல்வேறு கட்டுரைகள் வெளியாகியுள்ளன. காலம், குங்குமம், புதிய தலைமுறை, சண்டே இந்தியன், அந்திமழை, படச்சுருள், பாஷாபோஷிணி, மாத்ருபூமி, மாத்யமம், சந்திரிகா, கலகௌமுதி, மலையாளம் வாரிகா மங்களம் ஆகிய இதழ்களில் இவரது பல்வேறு கட்டுரைகள் வெளியாகியுள்ளன.
Music Beyond Words என்ற தொடரில் இவர் எழுதிய கட்டுரைகளை தமிழ் எழுத்தாளர் ஜெயமோகன் சொல்லில் அடங்காத இசை என்ற பெயரில் தமிழுக்கு மொழிபெயர்த்தார். தமிழ் இலக்கிய இதழான உயிர்மையில் வெளியிடப்பட்ட இது தமிழ் தீவிர இலக்கியத்தில் பிரபலமான ஒரு தொடராகும். கட்டுரையாகும். தமிழ் எழுத்தாளர் எஸ்.ராமகிருஷ்ணனும் ஷாஜியின் பல கட்டுரைகளைத் தமிழுக்கு மொழிபெயர்த்துள்ளார். மொழிபெயர்ப்பின் முதல் சில வருடங்களுக்குப் பிறகு ஷாஜி நேரடியாக தமிழில் எழுதத் தொடங்கினார். 2016இல் இவரது இசை தொடர்பான கட்டுரைகளின் முழுத் தொகுப்பை விகடன் பிரசுரம் வெளியிட்டது. 2023 சென்னை புத்தகக் கண்காட்சியில் டிஸ்கவரி புக்ஸ் வெளியிட்ட இவரது இசை தொடர்பான கட்டுரைகளின் புதுப்பிக்கப்பட்டு மேம்படுத்தப்பட்ட தொகுப்பை தமிழ் திரைப்பட இயக்குனர்கள் மணி ரத்னம், மிஷ்கின், சீனு ராமசாமி, வசந்தபாலன் மற்றும் நடிகர் இசையமைப்பாளர் ஜி.வி.பிரகாஷ்குமார் ஆகியோர் அறிமுகம் செய்து ஒப்புதல் அளித்தனர்.
தேசிய நாளிதழ்களான டைம்ஸ் ஆஃப் இந்தியா, தி இந்து, டெக்கான் குரோனிக்கிள், தி நியூ இந்தியன் எக்ஸ்பிரஸ்  ஆகியவற்றில் ஓர் இசை விமர்சகராக ஷாஜி பலமுறை தோன்றியுள்ளார். தமிழில் அவரது கட்டுரைத் தொடரான 'சினிமா வெறியின் 40 ஆண்டுகள்' விகடன் தடம் இதழில் வெளியானது. இதன் கடைசி 2 அத்தியாயங்கள் அந்திமழை இதழிலும் வெளியானது. அந்திமழை மாத இதழில் முள்ளரும்பு மரங்கள், உயிர்மை மாத இதழில் இசையெழுத்து ஆகிய பத்திகளையும் எழுதியுள்ளார். மலையாளத்தில் Truecopythink என்ற இணைய இதழ்தான் 2020இல் இருந்து இவரது பெரும்பாலான எழுத்துக்களை வெளியிடுகிறது.
திரை நடிப்பு
2013 இல், ஷாஜி சென், மிஷ்கின் இயக்கிய ஓநாயும் ஆட்டுக்குட்டியும் தமிழ்த் திரைப்படத்தில் சி பி சி ஐ டி லால் எனும் முக்கியக் கதாபாத்திரத்தில் நடித்தார். பின்னர் இவர் மான் கராத்தே என்ற தமிழ் திரைப்படத்தில் சிவகார்த்திகேயன் நடித்த கதாநாயகப் பாத்திரத்தின் குத்துச்சண்டை பயிற்சியாளராக நடித்தார். ஆரண்யம் இவரது அடுத்த தமிழ்த் திரைப்படமாகும். வினீத் ஸ்ரீனிவாசன் நடித்த  'எபி' மூலம் மலையாளத் திரையில் அறிமுகமானார். மிஷ்கின் இயக்கிய துப்பறிவாளன் (தமிழ்) / டிடெக்டிவ் (தெலுங்கு / டாஷிங் டிடெக்டிவ் (இந்தி), ஏ.ஆர்.முருகதாஸ் இயக்கிய ஸ்பைடர் ( தெலுங்கு & தமிழ்), மிஷ்கின் எழுதி தயாரித்த சவரக்கத்தி ஆகியவற்றில் நடித்தார். துப்பறிவாளனில் ஏ சி பி விஜயகுமார் என்ற முக்கிய கேரக்டரில் நடித்தார். ஸ்பைடர் திரைப்படத்தில் உளவுத்துறையின் தலைவரான மேத்யூஸ் கதாபாத்திரத்தில் நடித்தார். சவரகத்தியில் மனநலம் பாதிக்கப்பட்டு தெருவில் அலையும் ஒருவராக நடித்தார். சீனு ராமசாமி இயக்கிய கண்ணே கலைமானே படத்தில் வங்கி மேலாளர் மாத்ருபூதம் வேடத்தில் நடித்தார். VZ துரை இயக்கிய இருட்டு படத்தில் காட்டு மயானத்தில் வாழும் முஸ்லீம் முனிவராக நடித்தார். மிஷ்கின் இயக்கிய சைக்கோ படத்தில் அதிதி ராவ் ஹைதாரி நடித்த கதாநாயகியின் தந்தையாக வந்தார். நெல்சன் திலீப்குமார் இயக்கிய டாக்டர் இல் துன்பத்தில் இருக்கும் மெட்ரோ ரயில் ஓட்டுநராக நடித்தார். நெல்சன் திலீப்குமார் இயக்கத்தில் விஜய் நடித்த பீஸ்ட் படத்தில் சூழ்ச்சி செய்யும் உள்துறை அமைச்சராக நடித்தார். சீனு ராமசாமி இயக்கிய மாமனிதன் படத்தில் ரியல் எஸ்டேட் மோசடி மோசடி செய்யும் மாதவன் பாத்திரமாக ஷாஜி நடித்தார். ஆர். அஜய் ஞானமுத்து இயக்கிய கோப்ராவில் (2022) மிர்னாளினி ரவி நடித்த கதாநாயகியின் தந்தையாக வந்தார். விக்ரம் சுகுமாரன் இயக்கிய இராவண கோட்டம் படத்தில் நேர்மையான மாவட்ட ஆட்சியராக ஷாஜி நடித்தார். லிஜின் ஜோஸ் இயக்கும் சேர (மலையாளம்), வசந்தபாலன் இயக்கும் தலமைச் செயலகம், மு.மாறன் இயக்கும் பிளாக் மெயில், சூரி-கார்த்திக் இயக்கும் ஹிட்லிஸ்ட் ஆகியவை இவருடைய வெளிவரவிருக்கும் படங்கள்.
இசை துறையில்
ஷாஜி சென் இந்திய மற்றும் சர்வதேச இசை நிறுவனங்களான Magnasound Records, Saregama HMV போன்றவற்றில் கலைஞர்கள் மற்றும் திறமை மேலாளர், இசைப் பதிவு மேலாளர், சந்தைப்படுத்தல் மேலாளர், இசை ஆலோசகர் என பல்வேறு நிலைகளில் பணியாற்றியுள்ளார்.
விளம்பரத் துறையில்
பல ஆண்டுகள் விளம்பரத் துறையில் கதைக்கரு, வசனங்கள், ஜிங்கிள் பாடல்கள் மற்றும் மொழிபெயர்ப்புகளை எழுதுபாவராக பணியாற்றியுள்ளார். பல விளம்பரத் திரைப்படங்கள் மற்றும் விளம்பரப் பிரச்சாரங்களை எழுதியுள்ளார். ஃபோர்டு, ஸெயின்ட்-கோபைன் கிளாஸ், சவுத் இந்தியன் வங்கி, முத்தூட் ஃபின்கார்ப், நிப்போ நிப்பான், ஏசியன் பெயின்ட்ஸ், வோடஃபோன் போன்ற நிறுவனங்களுக்காகப் பணியாற்றினார். சில விளம்பரப் படங்களில் நடித்துமிருக்கிறார்.
தன்னார்வ தொண்டு
பிரபல இந்திய இசை மேதை சலில் சௌதரியின் பெயரில் அமைக்கப்பட்ட சலில் சௌத்ரி இசை அறக்கட்டளையின் தென்னிந்திய அறங்காவலராக உள்ளார் ஷாஜி சென். ரித்விக் கட்டக் மெமோரியல் டிரஸ்ட்டின் தென்னிந்தியப் பிரதிநிதியாகவும் இருக்கிறார். தமிழ் எழுத்தாளர் சுஜாதாவின் பெயரில் நிறுவப்பட்ட சுஜாதா இலக்கிய விருதின் நடுவராக இருந்துள்ளார். குழந்தைகளுக்கான முறைசாராக் கல்வி மற்றும் சிறப்புக் குழந்தைகளின் உரிமைகளுக்காகக் குரல் கொடுப்பவர். நிலையான இயற்கை விவசாயம் மற்றும் பாரம்பரிய உணவுக் கலாச்சாரத்தின் ஆதரவாளராகவும் உள்ளார்.
தனிப்பட்ட வாழ்க்கை
ஷாஜி சென், கேரள மாநிலம், இடுக்கி மாவட்டத்தின் தமிழக எல்லையில் உள்ள கட்டப்பனாவில் பிறந்தார். மனைவி மற்றும் மகளுடன் சென்னையில் வசிக்கிறார்.
குறிப்புகள்
<references group="" responsive="1"> பகுப்பு:மலையாளத் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:சென்னை நடிகர்கள் பகுப்பு:சென்னை எழுத்தாளர்கள் பகுப்பு:தமிழ் எழுத்தாளர்கள் பகுப்பு:வாழும் நபர்கள்
வீரை வெளியனார்
வீரை வெளியனார் சங்ககாலப் புலவர்களில் ஒருவர். இவரது இயற்பெயர் வெளியன். இவர் வீரை என்னும் ஊரைச் சார்ந்தவராதலால் வீரை வெளியனார் என்று அழைக்கப்பட்டார். வீரை வெளியனார் பாடல் சங்கநூல் தொகுப்பில் ஒன்றே ஒன்றுதான் உள்ளது. அது புறநானூறு 320 எண் கொண்ட பாடலாக இடம்பெற்றுள்ளது. இவரது மகன் வீரை வெளியன் தித்தனாரும் சங்ககாலப் புலவர்களில் ஒருவர்.
வீரை, ஊர்
வீரை என்பது ஊரின் பெயர். வீரை என்னும் சொல் வாழைமரத்தைக் குறிக்கும். 1 2 எனவே வீரை வாழைமரம் மிகுதியாக இருந்த ஊர் எனலாம். வீரகனூர் என இக்காலத்தில் வழங்கப்படும் ஊரின் சங்ககாலப் பெயர் வீரை என்பர். 3 திருப்பைஞ்ஞீலி என்னும் ஊரின் கோயில் வாழை மரத்தைக் காவல் மரமாகக் (தலவிருச்சமாகக்) கொண்டது என்பதை எண்ணிப் பார்க்கவேண்டும். சொல் மரபை எண்ணிப் பார்க்கும்போது வீரகனூரே புலவர் வாழ்ந்த ஊர் எனலாம். வீரை என்னும் ஊர் பெண்ணையாற்றின் வடகரையில், புதுச்சேரிக்கு அருகில் இருப்பதாகவும், அவ்வூர் இக்காலத்தில் வீராம்பட்டினம் என்று அழைக்கப்படுவதாகவும் ஒளவை சு. துரைசாமிப்பிள்ளை தம் நூலில் கூறுகிறார்.
பாடல் சொல்லும் செய்தி
இப்பாடலில், ஒரு வேட்டுவனின் இல்லத்தில் நடைபெறும் நிகழ்ச்சி ஒன்றையும், அவ்வேட்டுவனின் மனைவியின் விருந்தோம்பும் திறத்தையும் புலவர் வீரை வெளியனார் வெகு அழகாகச் சித்திரிக்கிறார்.
வல்லாண் எனப்பட்ட அந்த நெடுந்தகை தான் போர்முகத்தில் உதவியமைக்காகத் தனக்கு வேந்தன் தந்த விழுமிய செல்வத்தைத் தனக்கென வைத்துக்கொள்ளாமல் பலருக்கும் வழங்கும் பாங்குடையவன். அதனால் அவன் புகழ் எங்கும் பரவியிருந்தது.
அவனது மனைவியும் தான் சந்தனக்கட்டையை எரித்து மணம் கமழச் சமைத்த உணவைத் தன் பெரிய சுற்றத்தாரோடு சேர்ந்தே உண்பவள்.
அவள் அருள் உள்ளம் கொண்டவள்.
கைம்மான் வேட்டுவன்
நெடுந்தகை மனைக்குப் பந்தல் வேண்டுவதில்லை. அவனது மனை முற்றத்தில் முஞ்ஞை, முசுண்டை போன்ற கொடிகள் படர்ந்து பம்பிக் கிடந்தன. அவன் அந்த நிழலில் உறங்கிவிட்டான். அவன் பெண்மானை வளர்த்து அதன் உதவியால் ஆண்மானைப் பிடிப்பவன்.
ஆண்மான் ஒன்று அங்கு வந்தது. அவன் வளர்த்த பெண்மானோடு கூடி மகிழ்ந்தது. அவன் மனைவி அதனைப் பார்த்து மகிழ்ந்துகொண்டிருந்தாள். கணவன் எழுந்துவிட்டான். ஆண்மான் அஞ்சி ஓடிவிட்டது. கணவன் பெண்மானின்மீது சினம் கொண்டு அடித்து உணவாக்கிக் கொள்வான் என அஞ்சினாள்.
தன் கணவனிடம் சொன்னாள்.
கைம்மான் பிணையைப் புணர்ந்த கலைமான் தப்பிச் செல்ல வல்லாண் குடும்பத்து மனைவி வகைசெய்த அருளுள்ளம் கொண்டவள்.
பாடல்
முன்றில் முஞ்ஞையொடு முசுண்டை பம்பிப்
பந்தர் வேண்டாப் பலாத்தூங்கு நீழல்
கைம்மான் வேட்டுவன் கனைதுயில் மடிந்தெனப்
பார்வை மடப்பிணை தழீஇப் பிறிதோர்
இன்புறு புணர்நிலை கண்ட மனையோள்
கணவன் எழுதலும் அஞ்சிக், கலையே
மான்அதள் பெய்த உணங்குதினை வல்சி
ஆர நெருப்பின் ஆரல் நாறத்
தடிவார்ந்து இட்ட முழுவள் ளூரம்
இரும்பேர் ஒக்கலொடு ஒருங்குஇனிது அருந்தித்
தங்கினை சென்மோ, பாண! தங்காது
வேந்துதரு விழுக்கூழ் பரிசிலர்க்கு என்றும்
அருகாது ஈயும் வண்மை
உரைசால் நெடுந்தகை ஓம்பும் ஊரே
மேற்சான்றுகள்
பகுப்பு:சங்கப் புலவர்கள்
சுவபன் சௌத்ரி
பண்டிட் சுவபன் சௌத்ரி (Pandit Swapan Chaudhuri) இவர் ஓர் இந்திய கைம்முரசு இணைக் கலைஞரவார், மேலும் எல்லா நேரத்திலும் இந்த கருவியின் சிறந்த நிபுணர்களில் ஒருவராக கருதப்படுகிறார். பண்டிட் ரவிசங்கர், உஸ்தாத் அலி அக்பர் கான், உஸ்தாத் விலாயத் கான், பண்டிட் பீம்சென் ஜோஷி, பண்டிட் ஜஸ்ராஜ் உஸ்தாத் அம்ஜத் அலிகான் உள்ளிட்ட பல இந்திய இசைக்கலைஞர்களுடன் இவர் தனது நிகழ்ச்சிகளை நடத்தியுள்ளார். ,.
பண்டிட் சந்தோசு கிருட்டிணா பிசுவாசு என்பவர் இவரது குருவாவார். இலக்னோ கரானாவைச் (பாடும் பாணி) சேர்ந்த இவர், தனது13 வயது, அனைத்திந்திய வானொலியில் தனது தாத்தாவான, பனாரசு கரானாவின் பண்டிட் காந்தே மகாராஜுடன் சேர்ந்து நிகழ்ச்யினை வழங்கினார்.
விருதுகள்
இவர் அமெரிக்காவின் கலை விருதினை பெற்றுள்ளார். மேலும், பெர்குசிவ் கலை அமைப்பின் அங்கத்தினராக பரிந்துரைக்கப்பட்டார். 1996 ஆம் ஆண்டில், இவர், இந்தியக் குடியரசுத் தலைவரிடமிருந்து இந்தியாவில் பாரம்பரிய இசைக்கான மிக உயர்ந்த விருதான சங்கீத நாடக அகாதமி விருதைப் பெற்றார். பின்னர், 2019 ஆம் ஆண்டில், இந்திய அரசிடமிருந்து இந்தியாவின் மிக உயர்ந்த கௌரவங்களில் ஒன்றான பத்மசிறீ விருதினைப் பெற்றார்.
சாதனைகள்
பிரபல பாலிவுட் பாடகி ஆஷா போஸ்லே, உஸ்தாத் அலி அக்பர் கான் ஆகியோருடன் இணைந்து லெகஸி (1997), பாஸிங் ஆன் த டிரெடிஷன் (1998) என்ற இரண்டு இசைத் தொகுப்பினை வெளியிட்டார். இது கிராமி விருதுக்கு பரிந்துரைக்கப்பட்டது
கற்பித்தல்
சுற்றுப்பயணம் மற்றும் நிகழ்ச்சிகளில் மிகவும் பரப்பரப்பாக இருந்தபோதிலும், இவர் கைம்முரசுவை கற்பிப்பதில் தனது வாழ்க்கையின் ஒரு குறிப்பிடத்தக்க நேரத்தை அர்ப்பணித்துள்ளார். இவர் சுவிட்சர்லாந்தின் சான் ரஃபேல் மற்றும் பாசலில் உள்ள அலி அக்பர் இசைக் கல்லூரியின் தாள இயக்குநராகவும், துறைத் தலைவராகவும், காலார்ட்ஸில் மூத்த ஆசிரிய உறுப்பினராகவும் இருந்தார்.